CELEX: E2013J0005
Language: el
Date: 2014-07-07 00:00:00
Title: Απόφαση του Δικαστηρίου, της 7ης Ιουλίου 2014 , στην υπόθεση E-5/13 — Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ (Προσφυγή ακύρωσης απόφασης της Εποπτεύουσας Αρχής της ΕΖΕΣ — Πρόσβαση σε έγγραφα — Παραδεκτό — Μέτρα οργάνωσης της διαδικασίας — Κανόνες της Εποπτεύουσας Αρχής της ΕΖΕΣ σχετικά με την πρόσβαση σε έγγραφα 2012)

26.2.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 68/4
            
         ΑΠΌΦΑΣΗ ΤΟΥ ΔΙΚΑΣΤΗΡΊΟΥ
   της 7ης Ιουλίου 2014
   στην υπόθεση E-5/13
   Schenker North AB, Schenker Privpak AB και Schenker Privpak AS κατά Εποπτεύουσας Αρχής της ΕΖΕΣ
   (Προσφυγή ακύρωσης απόφασης της Εποπτεύουσας Αρχής της ΕΖΕΣ — Πρόσβαση σε έγγραφα — Παραδεκτό — Μέτρα οργάνωσης της διαδικασίας — Κανόνες της Εποπτεύουσας Αρχής της ΕΖΕΣ σχετικά με την πρόσβαση σε έγγραφα 2012)
   (2015/C 68/04)
   Στην υπόθεση E-5/13, Schenker North AB, Schenker Privpak AB και Schenker Privpak AS κατά της Εποπτεύουσας Αρχής της ΕΖΕΣ – ΠΡΟΣΦΥΓΗ ακύρωσης των αποφάσεων της Εποπτεύουσας Αρχής της ΕΖΕΣ (ΕΑΕ) της 25ης Ιανουαρίου 2013 και της 18ης Φεβρουαρίου 2013 στην υπόθεση αριθ. 73075 περί άρνησης χορήγησης πρόσβασης στα έγγραφα που ανήκουν στους φακέλους της υπόθεσης που οδήγησαν στην απόφαση επί της υπόθεσης αριθ. 321/10/COL (Norway Post – loyalty/discount system), βάσει των νέων κανόνων για την πρόσβαση σε έγγραφα που θεσπίσθηκαν από την ΕΑΕ στις 5 Σεπτεμβρίου 2012 στην απόφαση της ΕΑΕ αριθ. 300/12/COL («RAD 2012») (δεν έχει δημοσιευθεί στην Επίσημη Εφημερίδα), το Δικαστήριο, αποτελούμενο από τον Carl Baudenbacher, πρόεδρο και εισηγητή δικαστή, τους Per Christiansen και Páll Hreinsson, δικαστές, εξέδωσε απόφαση στις 7 Ιουλίου 2014, το διατακτικό της οποίας έχει ως εξής:
   Το Δικαστήριο διά της παρούσης:
   
               1.
            
            
               Ακυρώνει την απόφαση της ΕΑΕ, της 25ης Ιανουαρίου 2013, στην υπόθεση ΕΑΕ αριθ. 73075 (DB Schenker), καθόσον αρνείται την πλήρη ή μερική πρόσβαση βάσει των άρθρων 4 παράγραφος 4 και 4 παράγραφος 6 των κανόνων RAD 2012 στα έγγραφα που ανήκουν στους φακέλους της υπόθεσης που οδήγησαν στην απόφαση 321/10/COL της ΕΑΕ (Norway Post – loyalty/discount system) και αρνείται να χορηγήσει πρόσβαση στο πλήρες κείμενο της απόφασης 321/10/COL της ΕΑΕ.
            
         
               2.
            
            
               Απορρίπτει κατά τα λοιπά την προσφυγή.
            
         
               3.
            
            
               Διατάσσει κάθε διάδικο και τον παρεμβαίνοντα να καταβάλει τα δικά του έξοδα.